
DR 31.3.2014 73 

 
peminjam membuat pinjaman dengan berhemah, ukur baju di badan sendiri. Tempoh 
pinjaman 25 tahun walaupun nampak bagus dari segi bayaran bulanan tetapi ia 
memberikan gambaran yang salah kepada peminjam kerana risiko ketidakupayaan 
membayar hutang bagi tempoh tersebut lebih tinggi. Jumlah hutang pokok campur faedah 
bagi 25 tahun lebih tinggi berbanding 10 tahun.  

Perkembangan ini adalah tidak wajar lebih-lebih lagi sekiranya ditawarkan kepada 
mereka yang berpendapatan rendah dan sederhana serta mempunyai tanggungan yang 
ramai. Ini adalah kerana menggalakkan budaya berbelanja secara berlebihan meningkatkan 
tahap keberhutangan sektor isi rumah, mengurangkan keupayaan kewangan individu dalam 
menghadapi tekanan kewangan atau peristiwa buruk dan mengakibatkan implikasi negatif 
pada kestabilan sosioekonomi negara.  

Yang Berhormat Pokok Sena membangkitkan tentang harga getah. Harga getah 
adalah berdasarkan daripada pasaran terbuka dunia yang diasaskan daripada permintaan 
dan juga bekalan. Harga yang tersebut boleh berubah dan harga getah Malaysia pada 
setiap hari dipantau dua kali oleh Lembaga Getah Malaysia berdasarkan getah yang 
berbagai gred. Misalnya SMR 20, harga kandungan getah kering 100% pada 12.00 tengah 
hari dan 6.00 petang hari ini ialah RM6.17 sekilo ditolak kos processing RM1.30, jumlahnya 
RM4.87 sekilo. Kemudian kalau getah sekerap yang mengandungi kandungan getah kering 
50%, harga adalah dibahagi dua, RM4.87 bahagi dua iaitu RM2.43 sekilo getah sekerap.  

Oleh kerana itu, kita ingin menyeru supaya eloklah kita memproses getah kering 
iaitu yang pertama, dan kedua, elok buat sendiri, jangan diupah pada orang lain, sebab 
kadang-kadang kadar upah itulah 50-50, 50% kepada penoreh dan 50% kepada pemilik. Ini 
adalah satu kaedah yang tidak baik. Koperasi juga akan dilibatkan jadi pembeli, bukan 
orang tengah untuk memastikan harga yang stabil dan Lembaga Getah Malaysia yang 
pengerusinya ialah Yang Berhormat Jasin sedang mencari mekanisme untuk memastikan 
ada floor price ataupun harga lantai supaya tidak jatuh pada paras kemiskinan.  

Yang Berhormat Kinabatangan dan Yang Berhormat Lenggong membangkitkan 
mengenai tindakan kerajaan menjawab segala tohmahan Red Bean Army dan lain-lain. 

Kementerian Komunikasi dan Multimedia melalui Suruhanjaya Komunikasi (SKMM) 
sentiasa bekerjasama dengan agensi yang lain dan kita ingin memaklumkan bagi 
mengawal penyebaran maklumat berbentuk spekulatif terutamanya dalam isu kehilangan 
MH370, SKMM telah pun mengeluarkan notis berbentuk amaran. Pihak SKMM tidak perlu 
aduan sebelum menjalankan apa-apa siasatan. Di bawah seksyen 68B AKM 1998, SKMM 
boleh menjalankan siasatan terhadap mana-mana kesalahan di bawah AKM 1998 
walaupun tiada aduan yang dibuat mengenainya.  

SKMM telah pun mengeluarkan notis berbentuk amaran dalam talian kepada 
orang ramai mengenai kehilangan MH370 supaya tidak menyebarkan, memuat naik atau 
berkongsi sebarang maklumat tanpa berpandukan fakta daripada sumber-sumber yang 
sahih dan penyebaran maklumat palsu boleh disiasat di bawah seksyen 211/233 Akta 
Komunikasi dan Multimedia 1998. Sehingga 18 Mac 2014, sebanyak 18 aduan 
penyalahgunaan media sosial dalam isu kehilangan MH370. Tindakan-tindakan yang 
digunakan bagi menangani masalah ini adalah dengan mengenal pasti jenis kesalahan 
siber yang telah dilakukan, mengenal pasti suspek untuk dibuat siasatan dan seterusnya 
pendakwaan.  

Di samping itu, peruntukan di bawah akta ini juga mengehendaki pemegang lesen 
untuk membantu dalam mencegah kelakuan atau cubaan perlakuan sesuatu kesalahan di 
bawah mana-mana undang-undang bertulis negara, juga bagi mengekang blog-blog yang 
berbau fitnah.  

Dato’ Shamsul Anuar bin Haji Nasarah [Lenggong]: Yang Berhormat Timbalan 

Menteri. 

Datuk Haji Ahmad bin Haji Maslan: Ya, Yang Berhormat Lenggong.  

Dato’ Shamsul Anuar bin Haji Nasarah [Lenggong]: Tuan Yang di-Pertua, 

terima kasih. Saya ucapkan tahniahlah atas tindakan-tindakan yang dibuat oleh SKMM 
tetapi nampaknya masih belum mencukupi kerana kita tidak cukup sekadar kita bagi 
amaran sahaja, kena ada tindakan yang tegas. Kalau kita tidak buat, saya fikir makin 
berleluasa, malah kita lihat hari ini semakin hari semakin banyak putar belit dan 
sebagainya. Kita hendak tengok apa tindakan sebetulnya. Kalau setakat amaran sahaja 
ini... [Disampuk] Tidak hairan Yang Berhormat Seputeh kata. 



peminjam membuat pinjaman dengan berhemah, ukur baju di badan sendiri. Tempoh pinjaman 25 tahun walaupun nampak bagus dari segi bayaran bulanan tetapi ia memberikan gambaran yang salah kepada peminjam kerana risiko ketidakupayaan membayar hutang bagi tempoh tersebut lebih tinggi. Jumlah hutang pokok campur faedah bagi 25 tahun lebih tinggi berbanding 10 tahun. Perkembangan ini adalah tidak wajar lebih-lebih lagi sekiranya ditawarkan kepada mereka yang berpendapatan rendah dan sederhana serta mempunyai tanggungan yang ramai. Ini adalah kerana menggalakkan budaya berbelanja secara berlebihan meningkatkan tahap keberhutangan sektor isi rumah, mengurangkan keupayaan kewangan individu dalam menghadapi tekanan kewangan atau peristiwa buruk dan mengakibatkan implikasi negatif pada kestabilan sosioekonomi negara. Yang Berhormat Pokok Sena membangkitkan tentang harga getah. Harga getah adalah berdasarkan daripada pasaran terbuka dunia yang diasaskan daripada permintaan dan juga bekalan. Harga yang tersebut boleh berubah dan harga getah Malaysia pada setiap hari dipantau dua kali oleh Lembaga Getah Malaysia berdasarkan getah yang berbagai gred. Misalnya SMR 20, harga kandungan getah kering 100% pada 12.00 tengah hari dan 6.00 petang hari ini ialah RM6.17 sekilo ditolak kos processing RM1.30, jumlahnya RM4.87 sekilo. Kemudian kalau getah sekerap yang mengandungi kandungan getah kering 50%, harga adalah dibahagi dua, RM4.87 bahagi dua iaitu RM2.43 sekilo getah sekerap. Oleh kerana itu, kita ingin menyeru supaya eloklah kita memproses getah kering iaitu yang pertama, dan kedua, elok buat sendiri, jangan diupah pada orang lain, sebab kadang-kadang kadar upah itulah 50-50, 50% kepada penoreh dan 50% kepada pemilik. Ini adalah satu kaedah yang tidak baik. Koperasi juga akan dilibatkan jadi pembeli, bukan orang tengah untuk memastikan harga yang stabil dan Lembaga Getah Malaysia yang pengerusinya ialah Yang Berhormat Jasin sedang mencari mekanisme untuk memastikan ada floor price ataupun harga lantai supaya tidak jatuh pada paras kemiskinan. Yang Berhormat Kinabatangan dan Yang Berhormat Lenggong membangkitkan mengenai tindakan kerajaan menjawab segala tohmahan Red Bean Army dan lain-lain. Kementerian Komunikasi dan Multimedia melalui Suruhanjaya Komunikasi (SKMM) sentiasa bekerjasama dengan agensi yang lain dan kita ingin memaklumkan bagi mengawal penyebaran maklumat berbentuk spekulatif terutamanya dalam isu kehilangan MH370, SKMM telah pun mengeluarkan notis berbentuk amaran. Pihak SKMM tidak perlu aduan sebelum menjalankan apa-apa siasatan. Di bawah seksyen 68B AKM 1998, SKMM boleh menjalankan siasatan terhadap mana-mana kesalahan di bawah AKM 1998 walaupun tiada aduan yang dibuat mengenainya. SKMM telah pun mengeluarkan notis berbentuk amaran dalam talian kepada orang ramai mengenai kehilangan MH370 supaya tidak menyebarkan, memuat naik atau berkongsi sebarang maklumat tanpa berpandukan fakta daripada sumber-sumber yang sahih dan penyebaran maklumat palsu boleh disiasat di bawah seksyen 211/233 Akta Komunikasi dan Multimedia 1998. Sehingga 18 Mac 2014, sebanyak 18 aduan penyalahgunaan media sosial dalam isu kehilangan MH370. Tindakan-tindakan yang digunakan bagi menangani masalah ini adalah dengan mengenal pasti jenis kesalahan siber yang telah dilakukan, mengenal pasti suspek untuk dibuat siasatan dan seterusnya pendakwaan. Di samping itu, peruntukan di bawah akta ini juga mengehendaki pemegang lesen untuk membantu dalam mencegah kelakuan atau cubaan perlakuan sesuatu kesalahan di bawah mana-mana undang-undang bertulis negara, juga bagi mengekang blog-blog yang berbau fitnah. Dato' Shamsul Anuar bin Haji Nasarah [Lenggong]: Yang Berhormat Timbalan. Menteri. Datuk Haji Ahmad bin Haji Maslan: Ya, Yang Berhormat Lenggong. Dato' Shamsul Anuar bin Haji Nasarah [Lenggong]: Tuan Yang di-Pertua, terima kasih. Saya ucapkan tahniahlah atas tindakan-tindakan yang dibuat oleh SKMM tetapi nampaknya masih belum mencukupi kerana kita tidak cukup sekadar kita bagi amaran sahaja, kena ada tindakan yang tegas. Kalau kita tidak buat, saya fikir makin berleluasa, malah kita lihat hari ini semakin hari semakin banyak putar belit dan sebagainya. Kita hendak tengok apa tindakan sebetulnya. Kalau setakat amaran sahaja ini... [Disampuk] Tidak hairan Yang Berhormat Seputeh kata.